Diari Oficial de la Generalitat Valenciana


Sumari del DOGV 5954, del 13-02-2009 (2009/1510)

Informació pública de l'aprovacio del Pla Acústic Municipal i dels plans zonals dels carrers Lagasca, Tasques i Adoberies.
--------------------------------------------------------------------------------------------------------------------------

### Dades del document

Número de DOGV
:   5954

Data del DOGV
:   13-02-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/1510


Data del document
:   07-01-2009

Organisme emissor
:   Ajuntament de Castelló de la Plana

Tipus de document
:   Informació Pública

Descriptors 

:   * Castelló de la Plana
    * administració local
    * pla d'urbanisme

Informació pública de l'aprovacio del Pla Acústic Municipal i dels plans zonals dels carrers Lagasca, Tasques i Adoberies. [2009/1510]  
L'Ajuntament en Ple, en data 22 de desembre de 2008, va adoptar l'acord següent:  
«Vist l'expedient que s'està tramitant per a aprovar el Pla Acústic Municipal, així com els plans zonals dels carrers de Lagasca, Tasques i Adoberies i els següents  
Antecedents:  
1) L'Ajuntament de Castelló de la Plana, a través d'una assistència tècnica, ha elaborat el Pla Acústic Municipal.  
2) En data 2 de juny de 2008 i en data 3 de juny de 2008 es va fer públic en el Diari Oficial de la Comunitat Valenciana i en el periòdic Mediterráneo respectivament, el Pla Acústic Municipal i el Pla d'Àmbit Zonal del C/ Lagasca.  
En data 3 de juny de 2008 i en data 4 de juny de 2008 es va fer públic en el Diari Oficial de la Comunitat Valenciana i en el diari El Mundo de Castelló respectivament, el pla d'àmbit zonal de les Tasques i c/ Adoberies.  
L'exposició pública es va efectuar pel termini d'un mes a l'efecte d'al·legacions.  
3) En data 2 d'octubre de 2008 es van emetre informes per la Conselleria de Medi Ambient, Aigua, Urbanisme i Habitatge en què indica la necessitat de justificar i aclarir diversos aspectes de la documentació remesa per este Ajuntament, per a la qual cosa, en data 27 de novembre de 2008, es van remetre informes municipals a l'efecte d'esmenar les observacions advertides i en data 1 de desembre de 2008 s'ha emés un nou informe per la dita conselleria.  
4) Per diversos interessats s'han formulat al·legacions que s'han estudiat pels tècnics municipals i tenint en compte que:  
I. Han formulat diverses al·legacions Joaquín Morey Navarro, en nom de l'Associació Castelló Sense Soroll; Mª Pertínez Villar, en nom de l'Associació de Veïns Bulevard Blasco Ibáñez; José Ortiz Cervera; Pedro Monfort Monfort; Ana Mª Albiol Delago; Grup Municipal Socialista; Francisco Javier Sánchez Pastor, en representació de Tucci Squas H Castellón, SL; José Ezequiel Alvador Nebot, en representació de BTC Castellón, SL; Francisco Javier Sánchez Pastor, en representació de l'Associació Defensa Drets Empresaris Hostalers Castelló; Juan José Benavent Aranda, en representació de Marenostrum de Bienes Inmuebles, SLU i Ernesto Javier Bou Bou, en nom de l'Associació Les Tasques de Castelló.  
L'objecte de les al·legacions és divers encara que bàsicament se sol·liciten pels interessats mesures més restrictives en matèria d'horaris; ampliació de la delimitació de les zones; inclusió en el programa d'actuació d'estudis previs perquè algunes zones puguen considerar-se acústicament saturades; la vigència del pla fins que s'acredite el compliment de la reducció dels nivells sonors; inclusió en el programa d'actuació de la regulació del tràfic i el control d'activitats d'esbarjo; que els mesuraments realitzats han de ser mes detallats i en èpoques més adequades, inclusió d'un nombre més gran de monitors acústics; inclusió de noves mesures que individualitzen i estudien zones concretes; consideració de determinacions concretes d'urbanització, etc.  
En relació amb les al·legacions formulades, l'enginyer tècnic municipal, en informes de dates 6 d'agost de 2008 i 11 de desembre de 2008, considera bàsicament que les mesures de control a aplicar relatives a auditories completes, instal·lació de limitadors, la no-concessió de noves llicències en algunes zones, campanyes de conscienciació ciutadana s'entenen suficients per a rebaixar els nivells sonors; no és descartable la mesura relativa a reducció horària si es complix el termini de vigència del pla d'un any i no s'han obtingut els resultats desitjats; el període de vigència del pla s'entén suficient per a l'obtenció de resultats favorables, encara que es pot augmentar la vigència d'este i les mesures de control fins que no disminuïsquen els nivells sonors per a aconseguir uns valors acceptables; la delimitació de les zones té com a base aquells que reunixen mes aglomeració de persones; les mesures de seguiment s'avaluen en funció que resulten més viables d'entre els que proposa el pla; és possible realitzar plans d'àmbit zonal fins que es complisquen les condicions que exigix el Decret 104/2006; no obstant això, s'advertix que, en el cas que no es complisquen els objectius de qualitat marcats, s'haurà d'estudiar la tramitació i aplicació d'instruments més restrictius; s'han previst campanyes de mesurament a l'estiu per a indicar la variació estacional dels nivells sonors; el nombre de sonòmetres és suficient per a les mesures que s'han pres i el nombre de mesures és suficient per a la validació del Pla Acústic, per la qual cosa és procedent en estos moments desestimar les al·legacions formulades, màximament quan han de posar-se en marxa les mesures proposades i constatar l'eficàcia d'estes en funció del termini de vigència del pla. Finalment, ha d'indicar-se que en relació a l'al·legació presentada per l'Associació Les Tasques de Castelló, resulta acceptable la reducció d'horari en hora i mitja, per la qual cosa és procedent estimar-la.  
II. L'objecte del Pla Acústic és la identificació de les àrees acústicament existents en funció de l'ús i l'adopció de mesures que permeten la reducció dels nivells sonors per a ajustar-los a la previsió legal.  
III. La Conselleria de Medi Ambient, Aigua, Urbanisme i Habitatge ha emés un informe vinculant en què es fa constar que el contingut del Projecte de Pla Acústic s'adequa a l'establit en la Llei 7/2002, de 3 de desembre, de la Generalitat Valenciana, de Protecció contra la Contaminació Acústica i el Decret 104/2006, de 14 de juliol, del Consell, de Planificació i Gestió en Matèria de Contaminació Acústica.  
IV. De l'article 24 i 25 de la Llei 7/2002 de Protecció contra la Contaminació Acústica, en relació amb l'article 15 del Decret 104/2006, es desprén que una vegada conclosa la informació pública, efectuades les corresponents audiències i emés l'informe vinculant per la Conselleria de Medi Ambient, haurà de dur-se a terme l'aprovació definitiva pel Ple de l'Ajuntament i la seua publicació en mitjans oficials, amb posterioritat considerar les propostes en els instruments de planejament urbanístic, per la qual cosa en este moment és procedent l'aprovació del Pla Acústic pel Ple.  
Per tot això, vistos els preceptes mencionats, l'informe vinculant de l'administració autonòmica, l'informe de l'enginyer tècnic municipal, conformat pel cap del Negociat Tècnic d'Activitats i l'informe de la cap del Negociat de Contractació de Serveis Públics, conformat per l'assessora jurídica cap de Secció de Control Urbanístic, a proposta del vicealcalde i amb l'informe de la Comissió Informativa de Ple de Desenvolupament de la Ciutat, Sostenibillidad, Medi Ambient, Habitatge i Serveis Urbans, acorda:  
1) Estimar l'al·legació presentada per Ernesto Javier Bou Bou, en nom de l'Associació Les Tasques de Castelló i desestimar les altres al·legacions presentades per Joaquín Morey Navarro, en nom de l'Associació Castelló Sense Soroll; per Mª Pertínez Villar, en nom de l'Associació de Veïns Bulevard Blasco Ibáñez; per José Ortiz Cervera; per Pedro Monfort Monfort, per Ana Mª Albiol Delago; per Grup Municipal Socialista; per Francisco Javier Sánchez Pastor, en representació de Tucci Squas H Castellón, SL; per José Ezequiel Alvador Nebot, en representació de BTC Castellón, SL; per Francisco Javier Sánchez Pastor, en representació de l'Associació Defensa Drets Empresaris Hostalers Castelló; per Juan José Benavent Aranda, en representació de Marenostrum de Bienes Inmuebles, SLU pels motius abans exposats, amb notificació als personats en l'expedient.  
2) Aprovar definitivament el Pla Acústic Municipal, així com els plans zonals dels carrers de Lagasca, Tasques i Adoberies.  
3) Publicar este acord en el Butlletí Oficial de la Província i en el Diari Oficial de la Comunitat Valenciana a l'efecte d'entrada en vigor del pla referit.  
4) Ordenar als serveis tècnics l'elaboració d'un document de síntesi que haurà de contindre com a mínim un croquis del mapa acústic i el resum de les mesures adoptades en el pla d'actuació, per a remetre'l en el termini d'un mes des de l'adopció d'este acord a la Conselleria de Medi Ambient, Aigua, Urbanisme i Habitatge i publicar el dit document en la web municipal.»  
Contra l'acte que es notifica, que posa fi a la via administrativa, es pot interposar recurs potestatiu de reposició en el termini d'un mes davant de l'òrgan que l'ha dictat (art. 52 de la Llei 7/1985, de 2 d'abril, Reguladora de les Bases de Règim Local, modificat per Llei 11/1999 i 107,116,117 i concordants de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificats per Llei 4/1999), o alternativament, recurs contenciós administratiu davant del Jutjat Contenciós Administratiu de Castelló de la Plana, en el termini de dos mesos (art. 52 de la Llei 7/1985, de 2 d'abril, Reguladora de les Bases del Règim Local i els articles 8, 45 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa). En ambdós casos, el termini es computarà des de l'endemà de la pràctica de la present notificació.  
El Pla Acústic així com els plans zonals entraran en vigor l'endemà de la publicació d'este anunci en el Diari Oficial de la Comunitat Valenciana.  
Cosa que es fa pública perquè en prengueu coneixement.  
Castelló de la Plana, 7 de gener de 2009.- L'alcalde: Alberto Fabra Part. El secretari general del Ple: José Mateo Rodríguez.